*1. sz. melléklet*

**VÁLLALKOZÁSI SZERZŐDÉS**

amely létrejött egyrészről: **Budapest Főváros VIII. kerület Józsefvárosi Önkormányzat**

székhely: 1082 Budapest, Baross u. 63–67.

képviseli: Pikó András polgármester

adószám: 15735715-2-42

törzskönyvi azonosító szám: 735715

bankszámlaszám: 11784009-15508009

statisztikai szám: 15735715-8411-321-01

mint megrendelő (a továbbiakban: **Megrendelő**) és

másrészről

név:

székhelye:

cégjegyzék szám:

adószám:

számlavezető pénzintézet:

számlaszám:

képviseli:

mint Vállalkozó ( a továbbiakban: **Vállalkozó**),

együttesen Felek (továbbiakban: Felek) között, az alábbiak szerint.

**1. Előzmények**

Jelen szerződés megkötése versenyeztetési eljárás eredménye. A szerződéskötésre a ………. számú Költségvetési és Pénzügyi Bizottság döntése alapján kerül sor.

**2. Szerződés tárgya**

2.1. 1083 Budapest, Illés utca 20. sz., 36096/1 hrsz, alatti ingatlanon található 151,9 m2 területű 2 db megújuló tűzfal teljes felületére részletgazdag és sokszínű művészeti alkotás festése légtisztító festék használatával. A Vállalkozó a szerződéskötéstől számított 15 napon belül benyújtott minimum 3 db festményterve közül szakmai bírálóbizottság dönt a megvalósítandó festésről az érintett ingatlanok lakóinak bevonásával a szerződéskötéstől számított 30 napon belül. A Megrendelő az ajánlattevők részére közvetlenül megküldött ajánlattételi felhívással ”a VEKOP-6.2.1-15-2016-00013 azonosító számú Budapest-Józsefváros Magdolna-Orczy Negyed Szociális Városrehabilitációs Programhoz kapcsolódóan művészeti szolgáltatás biztosítása (KP5 – Tűzfal festés)” tárgyban beszerzési eljárást indított. Az eljárásban Vállalkozó adta a legkedvezőbb ajánlatot. Vállalkozó ajánlata jelen szerződés 2. sz. mellékletét képezi.

2.2 Megrendelő jelen szerződés alapján megrendeli, Vállalkozó pedig elvállalja, hogy „a VEKOP-6.2.1-15-2016-00013 azonosító számú Budapest-Józsefváros Magdolna-Orczy Negyed Szociális Városrehabilitációs Programhoz kapcsolódóan művészeti szolgáltatás biztosítása (KP5 – Tűzfal festés)” tárgyban tevékenységet végez a jelen vállalkozási szerződés megkötését megelőzően lefolytatott, beszerzési eljárás ajánlattételi felhívás feladat-meghatározásban foglaltak szerint. Az ajánlattételi felhívás feladat-meghatározása jelen szerződés 1. sz. mellékletét képezi.

2.3. Felek rögzítik, hogy a Vállalkozónak megküldött Ajánlatkérés tartalmazta a feladat elvégzéséhez szükséges, a Megrendelő által a szerződéskötés időpontjában ismert és tudott tényeket és követelményeket. Megrendelő a dekorációs festés megkezdése előtt biztosítja a fal megfelelő minőségű előkészítését és felújítását.

**3./ A Vállalkozó jogai és kötelezettségei**

3.1 A Vállalkozó a jelen szerződés aláírásával kijelenti, hogy:

- elolvasta, ismeri és megértette az Árajánlatkérés tartalmát;

- megkapott minden általa igényelt magyarázatot;

- a jelen szerződés és az Árajánlatkérés követelményei szerint vállalja a munkák elvégzését;

- a vállalkozási díjat, mint fix átalánydíjat ezen információk birtokában, kellően nagy szakmai tapasztalatára alapozva és a helyszín ismeretében állapította meg.

3.2.Vállalkozó kötelezettséget vállal az általa nyújtott szolgáltatás teljességéért és hiánytalanságáért. Vállalkozó köteles figyelemmel lenni az Árajánlatkérés előírásaira, valamint a szakmai szokásokra és azon körülményekre, melyek a technika mai állása szerint hozzátartoznak a szerződésben rögzített Feladat és kötelezettségek teljekörű teljesítéséhez.

3.3.Vállalkozó kijelenti és jótáll azért, hogy a Feladat teljesítéséhez szükséges kellő felkészültséggel, és tapasztalattal rendelkezik.

3.4.Vállalkozó a Feladat teljesítéséhez alvállalkozók (közreműködők) igénybevételére jogosult. Vállalkozó a jogosan igénybe vett alvállalkozóért úgy felel, mintha a Feladatot maga végezte volna el.

3.5.Vállalkozó a jelen szerződésben meghatározott Feladatot a jelen szerződésben rögzített határidőre és a jelen szerződésben rögzített műszaki követelményeknek megfelelően a kellő, jelentős gyakorlattal rendelkező Vállalkozótól elvárható szakértelemmel, gondossággal, alapossággal, hatékonyan és gazdaságosan, a legnagyobb körültekintéssel, valamint a vonatkozó magyar és európai jogszabályi rendelkezéseknek és szabványoknak/szakmai előírásoknak megfelelően köteles elvégezni.

3.6.A Vállalkozó köteles haladéktalanul tájékoztatni a Megrendelőt a szerződést érintő minden lényeges körülményről.

3.7.A Vállalkozó kijelenti, hogy a szerződés teljesítéséhez szükséges szakértelemmel és képesítéssel rendelkezik.

A Vállalkozó felel:

· Szervezete és alkalmazottai alkalmasságáért (beleértve közreműködőit is),

Mentesül a Vállalkozó a felelősség alól, ha

· A hiba vagy mulasztás kizárólag a Megrendelő felróható közrehatásának következménye,

· vis maior – ami természeti katasztrófa, (földrengés, tűzvész, járvány (kivéve SARS-CoV-2), aszály, fagykár, árvíz, szélvihar, villámcsapás stb.), továbbá bizonyos politikai-társadalmi események (pl. háború, forradalom, felkelés, szabotázs) – esete áll fenn.

3.8**.** A Megrendelő a jelen szerződés alapján a Vállalkozónak utasítást adhat.

3.9.Megrendelő jogosult a Vállalkozó munkáját figyelemmel kísérni, a Vállalkozó kezdeményezése alapján megtartott konzultációkon részt venni, a feladat ellátása szempontjából a Vállalkozó által lényegesnek nyilvánított kérdésekben 2 munkanapon belül állást foglalni.

3.10. A szerződés finanszírozása a VEKOP-6.2.1-15-2016-00013 azonosítószámú projekt keretében az Európai Unió által biztosított támogatásból történik. A támogatás mértéke a Projekt elszámolható összköltségének 100,0%-a. A megrendelő tájékoztatja a vállalkozót, hogy a támogatás jellege utófinanszírozás, így a számlák kifizetése nem érintett szállítói finanszírozással.

**4./ Teljesítési határidő:**

4.1. A 2.1. pontban meghatározott feladat elvégzésének határideje: **2022. június 30.**

4.2. Amennyiben a munkaterület átadás- átvétele a Megrendelő által biztosított felület- előkészítési munkálatok késedelme esetében a késedelem időtartamával módosul a befejezési határidő. Amennyiben időjárási, vagy egyéb külső körülmény (bármely vis maior esemény) akadályozza a kivitelezést, Felek egyeztetést folytatnak le a határidő módosításról.

4.3. A Megrendelő előteljesítést elfogad.

**5./ Vállalkozási díj és fizetési feltételek**

5.1.A munka átadás-átvételéről a Felek jegyzőkönyvet vesznek fel. A jegyzőkönyvnek a Megrendelő részéről történő aláírása nem minősül teljesítés-igazolásnak. Megrendelő az átvételt követően – észrevételezés, kifogás hiányában – köteles a teljesítésigazolást legkésőbb 5 munkanapon belül kiadni.

5.2.A teljesítés elfogadását akadályozó kifogás esetén a Megrendelő köteles 5 munkanapon belül észrevételeit írásban közölni; Vállalkozó a Megrendelő által kért kiegészítéseket, pótlásokat köteles legkésőbb 5 munkanapon belül elvégezni és a Megrendelőnek átadni.

5.3.A teljesítés igazolására Budapest Főváros VIII. kerület főépítésze jogosult.

5.4.Vállalkozó a számla kiállítására a teljesítésigazolás birtokában jogosult.

5.5. Jelen szerződésben foglaltaknak megfelelő teljesítése esetén Vállalkozót…**……………………………………………..forint+ÁFA vállalkozási díj illeti meg**. A vállalkozási díj tartalmaz minden, a Vállalkozó tevékenységével összefüggő, azzal járó díjat és költséget. Vállalkozó a vállalkozási díjon felül egyéb címen sem díjazásra, sem költségtérítésre nem tarthat igényt.

A Vállalkozó a vállalkozási díjról 1 db számlát nyújthat be a teljesítésigazolás kézhezvételét követően.

A vállalkozási díj ÁFA-ja a mindenkor hatályos jogszabályoknak megfelelően fizetendő.

5.6. Vállalkozó a vállalkozói díjról a számviteli törvény szabályainak megfelelően kiállított számlát egy példányban köteles benyújtani. Megrendelő a szabályszerűen kiállított számla átvételét követő 15 naptári napon belül köteles a számla összegét átutalással megfizetni a Vállalkozó ……………………………………… számú számlájára.

5.7. Amennyiben Megrendelő fizetési kötelezettségének a nem megfelelően kiállított számla miatt nem tud eleget tenni, úgy ez a Vállalkozó késedelmi kamat iránti követelését kizárja.

5.8. Megrendelő kijelenti, hogy a vállalkozási díj pénzügyi fedezete rendelkezésre áll. A Megrendelő előleget nem fizet.

5.9.A Megrendelő késedelmes fizetése esetén, a Ptk. 6:48.§ szerinti mindenkori törvényes kamatot köteles fizetni.

**6./ Szerződésszegés és jogkövetkezményei**

6.1.Ha a Vállalkozó a jelen szerződésben foglalt bármely kötelezettségét nem teljesíti vagy megszegi és a kötelezettségének a Megrendelő írásbeli felszólítását követően – az abban megadott határidőben és módon – sem tesz eleget, a Megrendelő azonnali hatállyal felmondhatja a szerződést, illetve elállhat attól.

6.2.A 6.1. pont szerinti szerződésszegésnek minősül különösen: a jelen szerződésben foglalt határidők 10 napon túli elmulasztása; a 2. pontban foglalt feladat nyilvánvalóan elégtelen színvonalú, vagy nem kellő gondosságú tartalommal vagy formában történő elkészítése; a teljesítés megtagadása.

6.3.Vállalkozó a Megrendelő részére hibás teljesítési kötbért köteles fizetni, amennyiben a Vállalkozó által elvégzett feladat nem felel meg a jelen szerződésben foglalt követelményeknek. A hibás teljesítési kötbér összege a vállalkozói díj nettó értékének 0,2 %-a/nap, mely nem lehet több a nettó vállalkozói díj 4 %-nál. A hibás teljesítési kötbér a hiba átadás-átvételkor felvett jegyzőkönyvben történő rögzítése és a hiba kijavítása közötti időszakra jár. A Megrendelő hibás teljesítési kötbér igényét levonhatja a vállalkozói díjból. A

szerződés teljesítésének elfogadásától függetlenül a Megrendelő nem mond le esetleges hibás teljesítés korrigálásának, pótlásának érvényesíttetéséről sem.

6.4.Késedelmes teljesítés esetén Vállalkozó a vonatkozó nettó vállalkozási díj 0,2%-nak megfelelő késedelemi kötbért köteles fizetni a Megrendelőnek a késedelemmel érintett naptári naponként, mely kötbér összege azonban nem lehet több, mint a nettó vállalkozási díj 4%-a. A Megrendelő a késedelmi kötbér igényét levonhatja a vállalkozói díjból.

6.5.A kötbér fizetése nem mentesíti Vállalkozót a szerződésszerű teljesítés elvégzése alól. A Felek rögzítik, hogy a Vállalkozó kötbérfizetési kötelezettsége nem érinti a kötbéren felüli kártérítési kötelezettséget. A Vállalkozó kizárólagosan és közvetlenül felelős minden olyan kárért, melyet alkalmazottai, vagy egyéb teljesítési segédei a Megrendelőnek okoztak.

6.6.Amennyiben Vállalkozó a Megrendelő kötbérigényét kifogásolja, köteles ezt a kötbér közlésétől számított 5 napon belül írásban megtenni.

**7./ Szerzői jogok**

7.1. A Felek rögzítik, hogy a látványterv alapján megvalósítandó dekorációs falfestmény szellemi termék, így a Vállalkozót a jelen szerződés teljesítése során létrehozandó falfestmény tekintetében szerzői jogok illetik meg.

7.2. A jelen szerződés aláírásával Vállalkozó tudomásul veszi, hogy hogy az elkészült falfestmény esetleges később felmerülő városképi, gazdasági vagy egyéb okból eltávolításra kerülhet.

**8./ Megrendelő jogai**

8.1.A Megrendelő a jelen szerződés alapján a Vállalkozónak utasítást adhat.

8.2.Megrendelő jogosult a Vállalkozó munkáját figyelemmel kísérni, a Vállalkozó kezdeményezése alapján megtartott konzultációkon részt venni, a feladat ellátása szempontjából a Vállalkozó által lényegesnek nyilvánított kérdésekben 2 munkanapon belül állást foglalni.

**9./ Kapcsolattartás**

Megrendelő részéről kapcsolattartó:

név: Nagyunyomi-Sényi Anna

Telefonszám: +3614592138

E-mail: senyi.anna@jozsefvaros.hu

Tervező részéről kapcsolattartó:

név:

Telefonszám:

E-mail:

**10./ Egyéb rendelkezések:**

10.1.Vállalkozó kijelenti, hogy a szerződés aláírásával hozzájárul a jelen szerződéses feladat az államháztartásról szóló 2011. évi CXCV. törvény, az információs önrendelkezési jogról és az információszabadságról szóló 2011. évi CXII. törvény szerinti közzétételhez.

10.2.Vállalkozó nem tanúsíthat olyan magatartást, amellyel a Megrendelő pénzügyi gazdasági érdekeit sértené, vagy veszélyeztetné. Vállalkozót titoktartási kötelezettség terheli a beszerzés és a szerződés teljesítése során a Megrendelővel, vagy annak tevékenységével kapcsolatban tudomására jutó mindennemű adat, információ, dokumentum, ismeret vonatkozásában, amely a Vállalkozó birtokába jut.

10.3.A felek kijelentik, hogy a jelen szerződés megkötésére vonatkozó beszerzési és egyéb jogszabályokat betartották, a rájuk vonatkozó belső előírásoknak megfelelően jártak el, a szerződés érvényességéhez további hozzájárulásra vagy nyilatkozatra nincs szükség.

10.4.A felek a jelen szerződés teljesítése során kötelesek kölcsönösen együttműködni egymással, a szerződés változtatását igénylő körülményekről kötelesek haladéktalanul tájékoztatni egymást.

10.5.A Vállalkozó képviselője kijelenti, hogy a Vállalkozó képviseletére és a jelen szerződés aláírására megfelelő jogosultsággal rendelkezik azzal, hogy az ezzel összefüggésben felmerülő károkért a polgári jog szabályai szerint felelősséggel tartozik a Megrendelő felé.

10.6.A jelen szerződésben nem vagy nem kellő részletességgel szabályozott kérdések tekintetében a felek a Polgári Törvénykönyv (Ptk.), és a magyar jog egyéb rendelkezéseit tekintik irányadónak.

10.7.A felek rögzítik, hogy jelen szerződés csak írásban módosítható.

10.8.Jelen szerződés elválaszthatatlan részét képezik az alábbi mellékletek:

1. sz. melléklet: beszerzési eljárás árajánlatkérése

2. sz. melléklet: beszerzési eljárásban nyertes ajánlattevő ajánlata

3. sz. melléklet: falfestmény vektoros látványterve

Jelen szerződés törzsszövege és mellékletei közti eltérő értelmezés esetén a szerződés törzsszövege irányadó, kivéve az elírás és téves adat feltüntetése eseteit.

10.9.A jelen szerződésben nem szabályozott kérdések vonatkozásában a hatályos jogszabályi rendelkezések, különösen a Polgári Törvénykönyvről szóló 2013. évi V. törvény (Ptk.), valamint a szerzői jogról szóló 1999. évi LXXVI. törvény és más vonatkozó jogszabályok az irányadók.

Jelen szerződést Felek, mint akaratukkal mindenben megegyezőt 4 eredeti magyar nyelvű példányban jóváhagyólag írták alá, melyből 2 példány a Megrendelőt, 2 példány a Vállalkozót illeti meg.

Kelt: Budapest, 2022…………………………….

|  |  |
| --- | --- |
| **Budapest Főváros VIII. Kerület Józsefvárosi Önkormányzat**  képviseletében  Pikó András  polgármester  **Megrendelő** | **Vállalkozó** |

|  |  |
| --- | --- |
| Jogi szempontból ellenjegyzem:  .............................................................  dr. Sajtos Csilla  jegyző | Fedezete:  Pénzügyileg ellenjegyzem:  .....................................................  Hőrich Szilvia  gazdasági vezető |